Habari za saa hizi vijana na wasomi wenzangu wapendwa  poleni na majukumu yannayowakabili ya kila siku mkiwa katika harakati nza kuutafuta mkate.


Wanafalsafa wa kigiriki huamini kuwa mtu aweza kuzaliwa aidha “mfalme au mtumwa” na kadri anavyoishi katika mazingira yanayomzunguka ndipo yeye mwenyewe hujitahiti kuwa mfalme au mtumwa au kama sio mtumwa basi aweze kutumiwa kama nyenzo daraja la kwanza kutimiza matakwa ya wafalme kuwaongoza watumwa.


Watumwa wamegawanyika katika makundi mbalimbali, wengi wamekuwa watumwa  na hawajifahamu kama ni watumwa na wapo wanaofahamu kuwa ni watumwa na wanapenda kuendelea kuwa watumwa. Wapo watumwa wa ndani, na hawa ni hatari zaidi kwani utashi wao na akili zao huwafanya kujiona bora na wenye nasibu za kipekee, kwani hawa ndio wanatumiwa na wafalme ili kufanikisha zoezi zima la unyonyaji kwao majibu ya “ndiyo mzee”, “hili ni agizo la mkubwa”, “bwana mkubwa amesema” huwa hayakauki katika vinywa vyao maneno haya ndiyo “screen saver” ya vinywa vyao pindi mfalme anapotamka jambo.


Wapo watumwa wa kujituma , hawa siku zote wako mbele zaidi na hutaka kuonekana kwamba wanamjali mfalme wao , wanampenda lakini nyuma ya pazia katika “nyeusi na nyeupe”ni unafiki mtupu  huwa mbele kumuuliza mfalme wao “nikuletee hiki” “nikupelekee pale” “nikununulie kipi” “Fulani hakupendi, hapendi maendleo hyako, anakuombea mabaya”n.k watumwa hawa wako tayari kutuma vocha ilhali hajaomba, kununua chipsi na kupeleka kwa mfalme na kumbembeleza “kula hata kidogo”

Kundi lingine ni la watumwa wa nje hawa huwa na mtazamo wa kimapinduzi kifkra siku zote hujitahidi kujikomboa na kugomea baadhi ya maamuzi ambayo si ya kimaslahi yatolewayo na bana mkubwa mfalme. Kwao hawana kauli za ndiyo mzee katika kila wanaloambiwa, huwa siku zote wako tayari kutafuta mbinu za kujikomboa na kama si kujikomboa basi kumkomoa bwana mfalme kwa kiasi Fulani ili atambue uwepo wao.

Katika mazingira ya kimalezi na makuzi wazazi huweza kutambua kuwatambua watoto wao tangu awali, katika michezo ya watoto “maarufu kama baba na mama” na mingine ya aina hiyo, motto mjanja na mfalme ajaye huonekana akiwaongoza wenzake kufanya hili na lile, yeye hucheza katika na nafasi za kiuongozi atacheza kama baba,mama,raisi n.k watoto wengine hun’gan’gania kuigiza kama watoto ilhali ni watoto kila siku na siku kuendelea kuwa watoto na moja kwa moja kujipatia tiketi ya kuwa mtumwa mtarajiwa.

Sisi kama jamii ya wasomi na si wasomaji na si wasomi tu bali wasomi wenye upeo na tulio endelevu tujihoji je!tu watumwa au wafalme?je!bado tunan’gn’gania kucheza nafasi za motto katika baba na mama au tunacheza kama baba au mama? Tunapojaribu kupanga ratiba zetu za kuhudhuria mihadhara kwa kubanana kwenye vipindi vya jumatatu hadi jumatano (bila kujali tunaelewa au hatuelewi ) huku tukiacha mihadhara ya alhamisi na ijumaa je! Tu watumwa au wafalme? Tunapoach shughuli zetu na kuwahi massa mawili kabla ya mhadhara ili kupata siti na kupiga makelele nje wakati wengine wanaendelea na kipindi je!tu watumwa au wafalme? Tunapojikabidhi majukumu ya kushikia watu siti kwa kuweka “vidaftari” kwenye viti huku walio wahi wakisimama wakimngoja aliyeshikiwa siti aje kukaa je!tu wafalme au watumwa? Tunpopata pesa “maarufu kama boom”na kutumia bila mpangilio kwa starehe zisizo za lazima je!tu watumwa au wafalme? TAFAKARI!kama msomi.  (0759283880)
